As God vir die mens vra, “waar is jy”, beteken dit nie dat Hy dit nie geweet het nie. God is alwetend. Hy wil hê Adam moet dit vir homself antwoord, hy moet ’n bestekopname maak, hy moet besef waar sy sonde hom gebring het. God vra hierdie vraag steeds vir die mens. Ons moet steeds kan antwoord waar ons staan met ons lewe, met die goed en die sleg, met ons verhouding met Hom. Ja, presies waar staan jy wat dit betref?